
	Θέμα:  «Έγκριση Εσωτερικού Κανονισμού Λειτουργίας Κέντρου Νεότητας & Εθελοντισμού του Δήμου Καλλιθέας».



Κύριε Πρόεδρε,

Έχοντας υπόψη:
0. Τις διατάξεις του Ν. 5314/2026 (ΦΕΚ Α 103/29.06.2026) «Κώδικας Τοπικής Αυτοδιοίκησης», όπως ισχύει.
0. Τις διατάξεις του άρθρου 120 του Ν. 5314/2026, σχετικά με τις αρμοδιότητες του Δημοτικού Συμβουλίου.
0. Τις διατάξεις του Ν. 3463/2006 «Κώδικας Δήμων και Κοινοτήτων», όπως ισχύει, κατά το μέρος που εξακολουθεί να εφαρμόζεται.
0. Τις διατάξεις του Ν. 3852/2010, όπως ισχύει, κατά το μέρος που εξακολουθεί να εφαρμόζεται.
0. Τον ισχύοντα Οργανισμό Εσωτερικής Υπηρεσίας του Δήμου Καλλιθέας.
0. Την υπ' αριθ.189/2026 (ΑΔΑ:9Ξ78ΩΕΚ-ΧΚΡ) απόφαση του Δημοτικού Συμβουλίου, με την οποία αποφασίστηκε η ίδρυση & λειτουργία Κέντρου Νεότητας και Εθελοντισμού του Δήμου Καλλιθέας.
0. Την ανάγκη καθορισμού του τρόπου λειτουργίας του ήδη ιδρυθέντος Κέντρου Νεότητας και Εθελοντισμού.
0. Το υπ' αριθ. 21855/04-05-2026 έγγραφο της Νομικής Υπηρεσίας του Δήμου, με το οποίο πραγματοποιήθηκε ο νομικός έλεγχος του σχεδίου του Εσωτερικού Κανονισμού.
0. Το σχέδιο Εσωτερικού Κανονισμού Λειτουργίας του «Κέντρου Νεότητας & Εθελοντισμού Δήμου Καλλιθέας.

Παρακαλούμε  όπως συμπεριλάβετε το στην περίληψη αναφερόμενο θέμα, που αφορά στην έγκριση του Εσωτερικού Κανονισμού Λειτουργίας του «Κέντρου Νεότητας & Εθελοντισμού του Δήμου Καλλιθέας».
ΙΣΤΟΡΙΚΟ

Με την υπ' αριθ. 189/2026 (ΑΔΑ:9Ξ78ΩΕΚ-ΧΚΡ) απόφαση του Δημοτικού Συμβουλίου αποφασίστηκε η ίδρυση του Κέντρου Νεότητας και Εθελοντισμού Δήμου Καλλιθέας. 
Για την εύρυθμη και αποτελεσματική λειτουργία του Κέντρου καταρτίστηκε Εσωτερικός Κανονισμός Λειτουργίας, με τον οποίο καθορίζονται οι βασικοί κανόνες λειτουργίας του, οι διαδικασίες υλοποίησης των δράσεων του, η συμμετοχή των νέων και των εθελοντών, καθώς και οι σχέσεις συνεργασίας με τις υπηρεσίες του Δήμου και τους συνεργαζόμενους φορείς.
Το σχέδιο του Εσωτερικού Κανονισμού υποβλήθηκε στη Νομική Υπηρεσία του Δήμου και ελέγχθηκε ως προς τη νομιμότητά του.  Ο υπό έγκριση Εσωτερικός Κανονισμός αφορά αποκλειστικά τη λειτουργία του ήδη ιδρυθέντος Κέντρου, δεν επιφέρει τροποποίηση του Οργανισμού Εσωτερικής Υπηρεσίας του Δήμου, δεν δημιουργεί νέα οργανική μονάδα και δεν προκαλεί μεταφορά αρμοδιοτήτων. 
Κατόπιν των ανωτέρω, εισηγούμαστε προς το Δημοτικό Συμβούλιο την έγκριση του Εσωτερικού Κανονισμού Λειτουργίας του Κέντρου Νεότητας και Εθελοντισμού του Δήμου Καλλιθέας, όπως αυτός επισυνάπτεται στην παρούσα και αποτελεί αναπόσπαστο μέρος της απόφασης.
    	Ο Εσωτερικός Κανονισμός θα εφαρμόζεται στο πλαίσιο της υπ' αριθ. 189/2026 απόφασης του Δημοτικού Συμβουλίου περί ίδρυσης του Κέντρου Νεότητας & Εθελοντισμού, του ισχύοντος Οργανισμού Εσωτερικής Υπηρεσίας και της κείμενης νομοθεσίας.
Η εφαρμογή του Κανονισμού θα πραγματοποιείται από τις αρμόδιες υπηρεσίες του Δήμου, σύμφωνα με τις αρμοδιότητές τους.



ΣΥΝΝΗΜΕΝΑ:
1. ΑΠΟΦΑΣΗ ΔΗΜΟΤΙΚΟΥ ΣΥΜΒΟΥΛΙΟΥ 189/2026.
2. ΓΝΩΜΟΔΟΤΗΣΗ ΝΟΜΙΚΗΣ ΥΠΗΡΕΣΙΑΣ 21855/04-05-2026.
3. ΣΧΕΔΙΟ «ΚΑΝΟΝΙΣΜΟΣ ΛΕΙΤΟΥΡΓΙΑΣ ΚΕΝΤΡΟΥ ΝΕΟΤΗΤΑΣ & ΕΘΕΛΟΝΤΙΣΜΟΥ».

	

















ΕΣΩΤΕΡΙΚΗ ΔΙΑΝΟΜΗ
- ΓΡΑΦΕΙΟ ΔΗΜΑΡΧΟΥ
- ΓΡΑΦΕΙΟ ΓΕΝΙΚΟΥ ΓΡΑΜΜΑΤΕΑ
- ΝΟΜΙΚΗ ΥΠΗΡΕΣΙΑ
- ΑΝΤΙΔΗΜΑΡΧΟ Κα ΕΞΑΡΧΟΥ
- ΔΗΜΟΤΙΚΟ ΣΥΜΒΟΥΛΙΟ
- Τ.Υ.Π.Ο.     
- Δ/ΝΣΗ ΟΙΚ.ΥΠΗΡΕΣΙΩΝ                                             
- Δ/ΝΣΗ ΠΡΟΣΤΑΣΙΑΣ ΠΑΙΔΙΚΗΣ ΗΛΙΚΙΑΣ & ΟΙΚΟΓΕΝΕΙΑΣ
	



                                                                                                                                            Η ΑΝΤΙΔΗΜΑΡΧΟΣ
ΑΘΗΝΑ ΕΞΑΡΧΟΥ

